Document ID: 32007R0446

ΚΑΝΟΝΙΣΜΌΣ (ΕΚ) αριθ. 446/2007 ΤΗΣ ΕΠΙΤΡΟΠΉΣ
της 23ης Απριλίου 2007
για τροποποίηση του κανονισμού (ΕΚ) αριθ. 2273/2002 ο οποίος προβλέπει λεπτομερείς κανόνες για την εφαρμογή του κανονισμού (ΕΚ) αριθ. 1254/1999 του Συμβουλίου σχετικά με την καταγραφή των τιμών ορισμένων βοοειδών στις αντιπροσωπευτικές αγορές της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1), και ιδίως το άρθρο 41,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2273/2002 της Επιτροπής (2) ορίζει διατάξεις για την καταγραφή των τιμών διαφόρων κατηγοριών βοοειδών στις αντιπροσωπευτικές αγορές των κρατών μελών. Στα παραρτήματα του εν λόγω κανονισμού προβλέπονται λεπτομερείς κανόνες σχετικά με τις πληροφορίες που πρέπει να παρέχονται για την καταγραφή των τιμών για κάθε μία από τις κατηγορίες αυτές.
(2)
Μετά από αίτημα της Ιρλανδίας, τα παραρτήματα Ι και ΙΙ του κανονισμού (ΕΚ) αριθ. 2273/2002 πρέπει εν μέρει να αναθεωρηθούν βάσει της εξέλιξης της εμπορίας των βοοειδών στο εν λόγω κράτος μέλος, εξασφαλίζοντας έτσι ότι η καταγραφή των τιμών εξακολουθεί να βασίζεται σε αντιπροσωπευτικές αγορές.
(3)
Συνεπώς πρέπει να τροποποιηθεί αναλόγως ο κανονισμός (ΕΚ) αριθ. 2273/2002.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2273/2002 τροποποιείται ως εξής:
1)
Στο παράρτημα Ι μέρος Ε, το σημείο 1 αντικαθίσταται από το ακόλουθο κείμενο:
«1. Αντιπροσωπευτικές αγορές
2 τουλάχιστον αγορές».
2)
Στο Παράρτημα ΙΙ μέρος Δ, το σημείο 1 αντικαθίσταται από το ακόλουθο κείμενο:
«1. Αντιπροσωπευτικές αγορές
2 τουλάχιστον αγορές».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Απριλίου 2007.

Labels: 2
6